open-index/open-wikipedia-markdown huggingface dataset:
Michael Haneke

**Michaelis Hanekė** (; g. 1942 m. kovo 23 d.) – austrų kino režisierius ir scenaristas.

Hanekė iš pradžių dirbo televizijoje. Filmas „Pianistė“ (2001 m.) yra Nobelio premijos laureatės Elfriede Jelinek romano „*Die Klavierspielerin*“ adaptacija. Už filmus „Baltasis kaspinas“ (2009 m.) ir „Meilė“ (2012 m.) Hanekė pelnė Auksinės palmės šakelės apdovanojimą Kanų kino festivalyje.

## Filmografija
* 1989: *Der siebente Kontinent*
* 1992: *Benny’s Video*
* 1994: *71 Fragmente einer Chronologie des Zufalls*
* 1997: *[[Pakvaišę žaidimai (1997)|Pakvaišę žaidimai]]* (*Funny Games*)
* 1997: *Das Schloß*
* 2000: *Code inconnu: Récit incomplet de divers voyages*
* 2001: *[[Pianistė]]* (*La Pianiste*)
* 2003: *Le Temps du loup*
* 2005: *[[Paslėpta]]* (*Caché*)
* 2007: *Funny Games U.S.*
* 2009: *[[Baltasis kaspinas]] (*Das weiße Band – Eine deutsche Kindergeschichte*)
* 2012: *Meilė* (*Amour'')

## Nuorodos
*
Michael Giacchino

**Maiklas Džakinas** (; g. 1967 m. spalio 10 d.) – JAV kino, televizijos ir kompiuterinių žaidimų kompozitorius. Tarp žymiausių jo kūrinių yra garso takeliai televizijos serialams „Dingę“, „Alias“ ir „Ties riba“, kompiuteriniams žaidimams „Medal of Honor“ ir „Call of Duty“, filmams „Neįmanoma misija 3“, „Nerealieji“, „Žvaigždžių kelias“, „“, „La Troškinys“ ir „Aukštyn“.

Džakinas yra pelnęs daugybę apdovanojimų, įskaitant Emmy, 3 Grammy, Auksinį gaublį ir Oskarą.

## Jaunystė
Džakinas gimė Riversaide, Naujajame Džersyje. Jo tėvo proseneliai atvyko iš Sicilijos, jo motinos proseneliai imigravo iš Abrucų (Pietų Italija); jis turi JAV ir Italijos pilietybes. Džakinas užaugo Edžvoter Parke (*Edgewater Park Township*), Naujajame Džersyje, baigė Šventojo kryžiaus vidurinę mokyklą Delrane.

Maiklas pradėjo derinti paveikslėlius su muzika būdamas 10-ies, kai ėmėsi kurti stop kadro animaciją su savo paties kurtais garso takeliais namų rūsyje. Jam besimokant vidurinėje, menų mokytojas parekomendavo tėvams jį išsiųsti į Vaizduojamųjų menų mokyklą (*School of Visual Arts*) Niujorke, kur jis studijavo filmų gamybą kaip pagrindinę specializaciją ir istoriją kaip neprofesinę discipliną. Studijuodamas, neapmokamą praktiką atliko „Universal Pictures“, už nuomą gyvenamojoje vietoje susimokėdavo dieną dirbdamas „Macy's“ parduotuvėje. Studijas SVA baigė 1990 m. su vaizduojamųjų menų bakalauro diplomu. Vėliau įstojo į Džiuliardo mokyklą (*Juilliard School*) Niujorke.

## Karjera
Po koledžo jis iškart pradėjo dirbti „Universal“. Vėliau perėjo pas „Disney“ ir jiems persikeliant į Los Andželą, jis taip pat persikėlė ir pradėjo lankyti naktines instrumentavimo ir orkestravimo paskaitas Kalifornijos universitete (UCLA). Dukterinė įmonė „Disney Interactive“ pasiūlė jam kompiuterinių žaidimų kompozitoriaus darbą. 

Džakino kompiuterinių žaidimų kūriniai privedė prie jo karjeros televizijoje. 2001 m. televizijos serialo „Slaptoji agentė“ (*Alias*) prodiuseris Dž. Dž. Abramsas pasiūlė jam sukurti garso takelį šiam serialui. Garso takelyje skambėjo orkestrinės ir elektroninės muzikos mišinys. Vėliau jis parašė muziką ir kitam Dž. Dž. Abramso serialui – „Dingę“.

2004 m. gavo pirmą stambų užsakymą kino pramonėje – sukurti garso takelį pilnametražiam animaciniam filmui „Nerealieji“.

## Diskografija

## Šaltiniai

## Nuorodos
* Muzika, sukurta Michael Giacchino
*
Rebeka Kim

**Rebeka Kim** (; g. 1998 m. sausio 27 d.) – Pietų Korėjos ledo šokėja, dabar šokanti už Pietų Korėją su Kirilu Minovu. Ši pora buvo laimėjusi teisę 2013 m. Pasaulio jaunių dailiojo čiuožimo čempionate varžytis laisvos kūrybos šokio kategorijoje, kur užėmė 20 vietą). Anksčiau R. Kim varžėsi moterų vienetų dailiojo čiuožimo varžybose. 2009 m. buvo *Nestle Nesquik Cup* naujokų čempionė.

## Biografija
Rebeka Kim užaugo Vilniuje. Laisvai kalba rusų, korėjiečių, anglų ir lietuvių kalbomis.

## Sportinė karjera
Kim dailiuoju čiuožimu užsiėmė būdama 7 metų. Pradžioje čiuožė moterų vienetų kategorijoje. 2009 m. Lietuvos dailiojo čiuožimo čempionate laimėjo naujokų čempionės titulą. 2009 m. Korėjos žiniasklaida Rebeką Kim pavadino „kita Kim Yu-Na“. 2009 m. vasarį Korėjos televizijos kompanijos KBS kanalas *Global network Korean* rodė dokumentinį filmą apie Rebeką Kim.

2012 m. Rebeka Kim ėmė šokti ant ledo su partneriu Kirilu Minovu atstovaudami Pietų Korėją. Juos treniruoja Irina Žuk ir Aleksandras Svininas. Kim ir Minovo pora turėjo dalyvauti 2012–2013 m. *ISU Junior Grand Prix* renginiuose Austrijoje ir Kroatijoje, tačiau Austrijoje jiedu nedalyvavo, nes laukė kol Tarptautinė čiuožimo sąjunga patvirtins Minovo čiuožimą už kitą valstybę. Rugsėjo 21 d. TČS leido Minovui čiuožti už Pietų Korėją. Kim ir Minovas savo tarptautiniame debiute Kroatijoje finišavo 10-ti. Jie iškovojo teisę atlikti laisvąjį šokį 2013 m. Pasaulio jaunių dailiojo čiuožimo čempionate Milane, kur užėmė 20-tą vietą.

## Rezultatai

### Ledo šokiai su Minovu

### Vienetų čiuožimas

## Šaltiniai
Dainora Alšauskaitė

**Dainora Alšauskaitė** (g. 1977 m. spalio 22 d. Zarasuose) – Lietuvos orientacininkė, Europos vicečempionė (2004). 

1995 m. D. Alšauskaitė baigė Zarasų 2–ąją vidurinę mokyklą.

## Sporto pasiekimai

2004 m. ji sėkmingai dalyvavo Europos orientavimosi sporto čempionate, vykusiame Roskildėje (Danija). Tai buvo vienas iš Pasaulio taurės varžybų etapų. Čia D. Alšauskaitė vidutinio nuotolio trasoje iškovojo sidabro medalį. Ji 5,3 km su 21 kontroliniu punktu trasoje sugaišo 30 min. 24 sek., nuo nugalėtoja tapusios norvegės Hanne Staff atsilikdama vos 26 sek. Tai buvo pirmas vasarą suaugusiųjų asmeninėse varžybose laimėtas medalis Lietuvos orientavimosi sporto istorijoje.

D. Alšauskaitės atstovaujami klubai: Švedijos „OK Ravinen“, Vilniaus „OS Ąžuolynas“. 

## Šaltiniai

## Nuorodos

* Dainora Alšauskaitė (''dbtopas.lt'')
Jakub Wilk

**Jakubas Vilkas** (, g. 1985 m. liepos 11 d. Poznanėje) – lenkų futbolininkas, saugas.

## Biografija

Vienas jauniausių debiutantų Ekstraklasa lygoje. Karjerą pradėjo 2002 m. *SKS 13 Poznań* komandoje. 

Nuo 2003 m. iki 2005 m. žaidė Lech Poznań antrojoje komandoje.

Vėliau žaidė KKS Lech Poznań pagrindinėje komandoje. 2005–2006 m. sezone sužaidė tik 10 kartų. 

2012 m. sausio 27 d. buvo paskolintas Lechia Gdańsk klubui iki 2011–2012 m. sezono galo.

2013 m. vasario 25 d. pasirašė sutartį su Vilniaus Žalgiriu. Nepasibaigus sezonui, paliko klubą. 
A lygoje sužaidė 20 rungtinių ir įmušė 7 ivarčius.

### Rinktinė
Lenkijos rinktinėje debiutavo 2009 m. vasarį, draugiškose rungtynėse prieš Lietuvos rinktinę.

## Pasiekimai

**[[VMFD Žalgiris]]**
* LFF taurės laimėtojas (1) 2013-2014 m.
* A Lygos laimėtojas (1) 2014 m.

## Išnašos

## Nuorodos
*
Maulik Pancholy

**Maulik Navin Pancholy** (g. 1974 m. sausio 18 d. Jungtinėse Valstijose) – indų kilmės amerikiečių aktorius. Daugiausiai vaidina televizijoje, taip pat atlieka įvairius nežymius vaidmenis kine.

Geriausiai žinomas iš Showtime serialo „Weeds“, kuriame vaidino Sendžėjų; taip pat NBC situacijų komedijos „30 Rock“, kurioje atliko Džonatano vaidmenį. Vaidinęs ir komedijoje „Whitney“, bet tik vieną sezoną. Įgarsina įvairius animacinius personažus, tarp jų – „Phineas and Ferb“, „Sanjay and Craig“.

Atlikęs įvairius epizodinius vaidmenis ne viename garsiame seriale, tarp jų – „Charmed“, „Law & Order“, „Web Therapy“, .

## Filmografija
Grizz Chapman

**Grizzwald „Grizz“ Chapman** (g. 1974 m.  rugpjūčio 16 d.  Jungtinėse Valstijose) – amerikiečių televizijos aktorius.

Geriausiai žinomas iš NBC situacijų komedijos „30 Rock“, kurioje vaidino Grizą. Seriale vaidino visus septynis sezonus nuo 2006 iki 2013 m. Atliko pagrindinio serialo veikėjo Treisio Džordano asistentento-padėjėjo () vaidmenį.

Turi problemų su sveikata. 2010 m. vasarą Chapmanui buvo atlikta inksto transplantacija. Sveikatos problemos paskatino aktorių prisidėti prie labdaros organizacijos „National Kidney Foundation“, kurios tikslas yra pagelbėti žmonėms, sergantiems inkstų ligomis.

Turi savo Youtube kanalą.

## Filmografija
* * 30 Rock * (2006–2013) – Grizz
* * Home* (2013) – Big G
* * Blue Bloods * (2013) – Tiny Giondo
* * Lucky N#mbr* (2013) – Menacing Bouncer
Svajūnas Ambrazas

**Ambrazas Svajūnas** (g. 1967 m. vasario 20 d. Šiauliuose), orientacininkas, daugkartinis Lietuvos orientavimosi sporto čempionas, be to, laimėjęs Lietuvos lengvosios atletikos, bėgimo kalnais čempionatuose, sporto organizatorius.

1988 m. baigė Šiaulių pedagoginį institutą. 1989 m. pelnė SSRS sporto meistro vardą. Pirmoji trenerė N. Veršinskienė. Nuo 1999 m. verslininkas.

## Sporto pasiekimai
S. Ambrazas 1988–2006 m. buvo Lietuvos orientavimosi sporto rinktinės narys, iškovojo daugiau kaip 20 Lietuvos orientavimosi sporto čempiono titulų: 2 kartus žiemos ir 20 kartų vasaros rungtyse (1988, 1989, 1991, 1994–2006).
SSRS pirmenybėse 1989 m. buvo 3–ias (estafetė), Šiaurės šalių čempionate 1995 m. užėmė 10 ir 12 vietas asmeninėse varžybose.

Pasaulio čempionate 1995 m. Vokietijoje užėmė 12 ir 14 vietas asmeninėse varžybose, 12 vietą estafetėje, 1999 m. Škotijoje – 6 vietą estafetėje, 2005 m. Japonijoje – 6 vietą estafetėje.

Pasaulio žaidynėse Akitoje (Japonijoje) 2001 ir pasaulio parkų turuose 2002 m. buvo absoliutus 2 vietų laimėtojas.

S. Ambrazas dalyvavo įvairiuose ekstremalaus sporto turnyruose. Be kitų, tapo bėgimo 1001 laiptelio į Europos prekybos centrą rekordininku. Čia jis 10 sek. aplenkė olimpinį vicečempioną Andrejų Zadneprovskį.

## Šaltiniai

## Nuorodos
* Svajūnas Ambrazas Lietuvos sporto enciklopedijoje
* Svajūnas Ambrazas (''dbtopas.lt'')
Pranas Majauskas

**Pranas Majauskas** (g. 1940 m. sausio 1 d. Turloviškėse, Žiežmarių vals.) – buvęs sunkiaatletis, jėgos trikovininkas, treneris, sporto organizatorius, muziejininkas.

Populiarino ir puoselėjo Lietuvoje naujas sporto šakas (sportinius šokius, atletinę ir ritminę gimnastiką, karatė), sporto veteranų sąjūdį. Buvo neįgaliųjų sporto, mokinių olimpinio ugdymo vienas pradininkų. Pasaulio lietuvių jaunimo dienų surengimo, nusipelniusių sportininkų atminimo įamžinimo iniciatorius. Prisidėjo organizuojant Kaune vaikų klubų, miesto stadionų ir daugelio kitų sporto objektų statybas.

## Biografija

P. Majauskas 1964 m. baigė Lietuvos kūno kultūros institutą. 1961–1964 m. kultivavo sunkiąją atletiką. Treniravosi pas Algimantą Pėžą, Vytautą Leitoną.
1956–1960 dirbo Kauno radijo gamykloje, 1961–1969 m. dirbo sunkiosios ir lengvosios atletikos treneriu Kauno aklųjų draugijoje. 1962–1967 m. buvo Lietuvos žemės ūkio akademijos Fizinio auklėjimo katedros dėstytojas ir sunkiosios atletikos treneris, Kauno vaikų ir jaunių sporto mokyklos treneris, 1971–1974 m. – Lietuvos atletinės gimnastikos federacijos pirmininkas.

1972–1990 m. vadovavo Kauno miesto kūno kultūros ir sporto komitetui. Tuo laikotarpiu Kauno sportininkai ypač sėkmingai pasirodė tarptautinėse varžybose: vien olimpinėse žaidynėse pelnė 10 aukso, 2 sidabro, 3 bronzos medalius. 1990–1991 m. Kūno kultūros instituto Sporto vadybos katedros vyr. dėstytojas. Atkūrus Lietuvos tautinio olimpinio komitetą, nuo 1992 m. buvo vykdomojo komiteto narys, garbės narys (nuo 2010 m.).

2000–2005 m. dirbo Kauno apskrities viršininko administracijoje, kur vadovavo Kultūros, sporto ir turizmo skyriui. Nuo 2005 m. paskirtas Kūno kultūros ir sporto departamento padalinio – Lietuvos sporto muziejaus Kaune direktorius.

P. Majausko veikla įvertinta, be kitų, Ordino „Už nuopelnus Lietuvai“ Riterio kryžiumi (2008), Kauno miesto savivaldybės Gerumo plyta (2006) ir Santakos garbės ženklu (2010).

## Bibliografija

* „Integruojanti vaikų ir jaunimo olimpinio ugdymo programa: metodinis leidinys“. Su bendraautoriais. Vilnius: Lietuvos sporto inf. centras, 2002. ISBN 9986-535-38-7
* „Vaikų ir jaunimo olimpinis ugdymas: metodinis leidinys“. Su bendraautoriais. Vilnius: Lietuvos sporto inf. centras, 2002. ISBN 9986-03-493-0
* „Lietuvių tauta ir pasaulis. [T.] 6: Lietuvos sąjūdis Kaune“. Su bendraautoriais. Kaunas: KMU leid., 2004. ISBN 9986-451-60-4

## Nuorodos

* Pranas Majauskas Lietuvos sporto enciklopedijoje
Dagotuvės

**Dagotuvės** arba **Dagos šventė** (derliaus šventė) – bulviakasio (dažniausiai talkos) pabaiga. Apie šią senovės baltų šventę žinoma mažai.

Kitados per šias paskutines šiltesnes ir saulėtas dienas buvo pagerbiamos ir apdovanojamos „bobutės“ – kaimo gimdyvių pribuvėjos. Kaimo vaikų mokslo metų pradžia.

Sukrikščioninus Dagotuves imta vadinti Mykolinėmis. Pagonių laikais Dagotuvėmis vadintos ir Žolinės.

## Šaltiniai
Evaldas Šiškevičius

**Evaldas Šiškevičius** (g. 1988 m. gruodžio 30 d. Vilniuje) – profesionalus Lietuvos dviratininkas, kalnų ir  plento dviračių lenktynininkas, Lietuvos rinktinės narys. Atstovauja prancūzų *Sojasun* komandai (2013).

2021 m. atstovavo Lietuvą 2020 m. vasaros olimpinėse žaidynėse. Vyrų masinio starto plento rungtyje Šiškevičius įveikęs mažiau nei pusę distancijos iš kovo pasitraukė.

## Sporto pasiekimai

E.  Šiškevičiaus atstovaujamos komandos:

* 2008 m.:  Crédit Agricole, 
* 2011 m.:  Vélo Club La Pomme Marseille,  
* 2012 m.:  La Pomme Marseille,  
* 2013 m.:  Sojasun,  

Pasiekimai nacionalinėje komandoje:

* 2005 m.  
** Lietuvos čempionatas, plentas, jaunimas, 2 vieta (Ignalina)  
* 2006 m. 
** Lietuvos čempionatas, MTB XC, elitas, 2 vieta
** Lietuvos čempionatas, MTB XC, jaunimas, 1 vieta
** Lietuvos čempionatas, plentas, ITT, elitas, 3 vieta 
** Lietuvos čempionatas, plentas, ITT, U23, 3 vieta 
**  Lietuvos čempionatas, MTB XC, elitas, 3 vieta
* 2008 m. 
**  Pasaulio čempionatas, plentas, ITT, univ., 3 vieta, Neimegenas (Olandija) 
** Lietuvos čempionatas, plentas, ITT, elitas, 3 vieta, Ignalina
* 2009 m.
** Lietuvos čempionatas, plentas, ITT, elitas, 2 vieta
** Europos čempionatas, plentas, ITT, U23, 5 vieta 
* 2010 m.
** Lietuvos čempionatas,  plentas, ITT, elitas, 2 vieta, Panevėžys
* 2012 m.
** Lietuvos čempionatas, plentas, ITT, elitas, 5 vieta, Šiauliai 

## Šaltiniai

## Nuorodos

* Evaldas Šiškevičius (''cyclingarchives.com'')
Krasnystavas

**Krasnýstavas**  () – miestas pietryčių Lenkijoje, Liublino vaivadijoje, 55 km į pietryčius nuo Liublino, prie Vepšo upės ir jo intako Žulkevkos. Apskrities centras. Pro miestą eina Liublino-Zamostės geležinkelis ir plentas. Maisto (cukraus, pieno, tabako, alaus, malimo), siuvimo, statybinių medžiagų, keramikos pramonė. Veikia krašto muziejus.

## Istorija

Krasnystavas įkurtas XI a., o miesto teisės suteiktos 1394 m. Nuo XV a. miestas tapo amatų ir prekybinis centras, čia įsikūrė didelė žydų bendruomenė. 1490–1826 m. Krasnystavas buvo Chelmo vyskupų buveinė. 1524 m. miestas nukentėjo nuo gaisro, 1602–1603 m. ir 1630–1631 m. nuo maro, XVII a. vid. nuo švedų antpuolių. 1795–1807 m. priklausė Austrijai, 1809–1815 m. Varšuvos kunigaikštystei, nuo 1815 m. Lenkijos karalystei. Per 1863 m. sukilimą užimtas sukilėlių. XIX a. miestas buvo Liublino gubernijos Krasnystavo apskrities centras.

II pasaulinio karo metais veikė getas, kalėjimas (sušaudyta 395 žmonių). Po karo imta plėtoti pramonę. XIX a., apie 1975 ir nuo 1999 m. Krasnystavas yra apskrities centras.

## Paveldas

Krasnystave yra:
* barokinis jėzuitų vienuolyno ansamblis, kurį sudaro:
** XVIII a. Vyskupų rūmai,
** 1715 m. Šv. Pranciškaus Ksavero bažnyčia (architektas J. Delamars, polichromija apie 1723 m., A. Swach),
** 1720 m. kolegija (išplėsta 1730 ir 1902 m., dabar muziejus),
** 1739 m. seminarija (rekonstruota XIX–XX a.);
* Augustinų vienuolyno ansamblis:
** 1458 m. bažnyčia (rekonstruota 1826 ir 1951 m.),
** XVII a. vienuolynas,
** 1839 m. klasicistinė Švč. Trejybės bažnyčia (architektas W. Ziólkowski),
** 1826 m. vienuolynas.

## Galerija

Krasnystaw, Kościół św. Franciszka Ksawerego - fotopolska.eu (318913).jpg|Šv. Pranciškaus Ksavero bažnyčia
Krasnystaw-Kosciol Trojcy Swietej.jpg|Švč. Trejybės bažnyčia
Krasnystaw, Urząd Miasta - fotopolska.eu (318867).jpg|Miesto architektūra


## Šaltiniai
Klobuckas

**Klobuckas** () – miestas pietinėje Lenkijoje, Silezijos vaivadijoje, 15 km į šiaurės vakarus nuo Čenstakavos, prie Baltosios Okšos upės (Vartos intakas). Apskrities (pavieto) centras. Per miestą eina geležinkelis tarp Aukštutinės Silezijos ir Gdynės, bei Čenstakavos–Veliunio plentas. Mašinų (kasybos, metalurgijos įrangos) gamyba, elektrotechnikos, chemijos, medienos apdirbimo, avalynės, siuvimo, maisto pramonė. Apylinkėse yra akmenų skaldyklos.

## Paveldas

Klobucko paveldo objektai:
* Regulinių kanauninkų vienuolyno ansamblis:
** 1623 m. gotikinė Šv. Martyno ir Šv. Margaritos bažnyčia (architektas Albrecht von Säbisch, perstatyta 1796–1810 m.),
** vienuolyno sparnas (daug kartų perstatytas),
** XV a. klėtis (perstatyta XIX a. ir 1950 m.),
* 1891 m. neogotikinė pilis (pastatyta ant 1795–1800 m. Zagužo pilies liekanų),
* XVIII–XIX a. vid. tiltas.

## Galerija

File:Rynek Kłobuck 1.jpg|Rinkos aikštė
File:Kościół w Kłobucku (2).jpg|Šv. Martyno ir Šv. Margaritos bažnyčia
File:Palac w Klobucku-ZagorzuFront.jpg|Zagužės-Klobucko pilis (rūmai)


## Istorija

Ankstyvaisiais viduramžiais Klobuvko vietoje buvo pilis, nuo XII a. – muitinė. Miesto teisės suteiktos 1339 m. karaliaus Kazimiero III. Miestas 1370–1396 m. buvo Opolės kunigaikščio valda, vėliau – Lenkijos karaliaus lenas. XV–XVII a. čia klestėjo amatai: geležies lydymas, kalvystė, gelumbės audimas, Klobuckas buvo svarbus prekybinis centras. Tačiau po 1680 m. gaisro, kai sudegė apie pusė miesto pastatų, nuskurdo. 1658–1793 m. buvo Jasna Guros paulinų vienuolyno nuosavybė. 1793–1807 m. priklausė Prūsijai, 1807–1815 m. Varšuvos kunigaikštystei, nuo 1815 m. Lenkijos karalystei. 1870–1919 m. Klobuckas buvo praradęs miesto teises. Antrojo pasaulinio karo metais veikė getas. 1952–1975 m. ir nuo 1999 m. Klobuckas yra apskrities centras.

## Šaltiniai
Kliučborkas

**Kliučborkas** () – miestas pietvakarinėje Lenkijos dalyje, Opolės vaivadijoje, į šiaurės rytus nuo Opolės, prie Stobravos upės (Odros intakas). Apskrities (pavieto) centras. Geležinkelių mazgas: linijos į Poznanę, Katovicus, Vroclavą, Opolę; taip pat plentai į Opolę, Liublinecą, Kempną, Veliunį, Olesnicą. Mašinų, metalo dirbinių gamybos, maisto (malimo, pieno), medienos apdirbimo (baldų gamyba, lentpjūvė), statybinių medžiagų, trikotažo, siuvimo, odos pramonė. Veikia krašto muziejus, jame yra didžiausia Lenkijoje avilių kolekcija. Vyksta kasmetinės tarptautinės jaunių dviračių lenktynės.

## Istorija
Kliučborkas įkurtas 1235 m. į Sileziją atvykusių kryžiuočių. Miesto teisės suteiktos 1252 m. Nuo 1356 m. priklausė Čekijai, nuo 1526 m. – Habsburgams. XVI–XVII a. buvo audimo centras. Per Trisdešimties metų karą kelis kartus sugriautas.

## Paveldas
Kliučborke yra keletas paveldo objektų:
* XIV a. gotikinė Išganytojo bažnyčia (perstatyta 1745 m., architektas A. Dedič),
* 1913 m. neogotikinė Dievo Motinos Teisiųjų Pagalbos bažnyčia,
* XV a. pab.–XVI a. pr. miesto sienų liekanos su gotikiniais Krokuvos vartais,
* 1778 m. klasicistinė vargšų prieglauda (architektas K. G. Langhans; perstatyta 1823 m., architektas K. F. Schinkel),
* Vandens bokštas,
* Miesto rotušė.

## Galerija

File:Kościół MBWW, Kluczbork 2.JPG|Dievo Motinos Teisiųjų Pagalbos bažnyčia
File:Kościół ewangelicko-augsburski pw.Chrystusa Zbawiciela w Kluczborku 01.jpg|Išganytojo bažnyčia
File:Kluczbork Ratusz.JPG|Rotušė


## Sportas
* MKS Kluczbork – 2003 m. įkurtas futbolo klubas.
* Miesto stadionas, kurio talpa 2 586 vietų (iš jų – 2 386 sėdimos).

## Šaltiniai
Šrekas. Ilgai ir laimingai

**Šrekas. Ilgai ir laimingai** () – amerikiečių kompiuterinės animacijos filmas. Tai ketvirta ir paskutinė filmų apie Šreką serijos dalis, sukurta „DreamWorks Animation“. Filmą išleido „Paramount Pictures“ kinuose nuo 2010 m. gegužės 20 d., o Lietuvoje – nuo 2010 m. birželio 4 d. Filmas taip pat yra išleistas 3D formatu.

## Įgarsintojai
* Mike Myers – Šrekas
* Eddie Murphy – Asilas
* Cameron Diaz – Princesė Fijona
* Antonio Banderas – Batuotas katinas
* Walt Dohrn – Bildukas
* Conrad Vernon – Meduolis
* Aron Warner – Vilkas
* Christopher Knights – Trys aklos pelės
* Cody Cameron – Trys mažos kiaulės
* Chris Miller – Stebuklingas veidrodis

## Išnašos
Galina Murašova

**Galina Murašova** (g. 1955 m. gruodžio 12 d. Vilniuje) – Lietuvos lengvaatletė (disko metimas), olimpietė, trenerė, sporto darbuotoja.

## Sporto pasiekimai

Treniravosi pas V. Sabaliauską (pirmasis), V. Burakauską. Buvo 7 kartus Lietuvos disko metimo čempione (1977–1982, 1988), Lietuvos spartakiados disko metimo varžybų laimėtoja (1978). 13 kartų gerino Lietuvos disko metimo rekordą (nuo 58,92 m – 1978 iki 72,14 m. – 1984).

Laimėjo TSRS čempionatuose (1983, 1988), buvo TSRS vicečempionė (1982, 1984), pasaulio (1983 Helsinkis, Suomija) vicečempionė (67,44 m). Dalyvavo 1980 m. Maskvos ir 1988 Seulo vasaros olimpinėse žaidynėse.

Treniravo jaunuosius sportininkus. Žymesnieji auklėtiniai: Austra Mikelytė, Lietuvos disko metimo čempionė, Renata Gustaitytė, 2000 m. Sidnėjaus žaidynių dalyvė, Raminta Sakalauskaitė, Lietuvos disko metimo čempionė.

## Nuorodos

* Galina Murašova (''sports-reference.com'') 
* Galina Murašova (''lse.lt'')
Paulius Daukša

**Paulius Daukša** (g. 1993 m. rugsėjo 9 d.) – Lietuvos futbolininkas. Žaidžia kairiojo krašto gynėjo pozicijoje, buvo kviečiamas į įvairaus amžiaus Lietuvos rinktines.

2014 m. liepos pabaigoje sugrįžo į Lietuvą ir pasirašė sutartį su Panevėžio „Ekrano“ klubu.

## Šaltiniai
Vaigeliškių ąžuolas

**Vaigeliškių ąžuolas** – valstybės saugomas botaninis gamtos paveldo objektas. Šimtametis Vaigeliškių ąžuolas auga Vaigeliškių kaime, Sudervės seniūnijoje, Vilniaus rajone, Dūkštų ąžuolyne (37 miško kvartale). Ąžuolas pasiekiamas iš kelio  pagal įrengtas rodykles (tik rodyklėje jis vadinamas „Vėgėliškių ąžuolu“), 0,2 km į šiaurės rytus.

Medžio rūšis – paprastasis ąžuolas (*Quercus robur L.*). Jo skersmuo 1,56 m, apimtis – 4,90 m, amžius – apie 300 metų. Tai vienas aukščiausių ir storiausių Neries regioninio parko ąžuolų.

Tame pačiame miško masyve auga Ąžuolų karalienė

## Nuorodos
* Saugomų teritorijų valstybės kadastras
Lonny Ross

**Lonny Ross** – amerikiečių aktorius ir scenaristas. Gimė ir užaugo Niujorke, Jungtinėse Valstijose.

Geriausiai žinomas iš NBC situacijų komedijos „30 Rock“, kurioje atliko Džošo Girardo vaidmenį. Jo vaidyba komedijoje buvo gerai įvertinta kritikų, aktorius buvo nominuotas Ekrano aktorių gildijos apdovanojimui. Vaidino tik pirmuose serialo sezonuose.

Yra vaidinęs keliuose filmuose, tarp jų – „Good Luck Chuck“ (vaidino Džesikos Albos brolį), „The Rocker“, „College Road Trip“ ir „Labor Pains“.

Kaip svečias yra pasirodęs keliose televizijos laidose: „Late Night with Conan O’Brien“, „Last Call with Carson Daly“.
Jesper Kyd

**Jesperas Kiudas Jakobsonas** (; g. 1972 m. vasario 3 d.) – Danijos kompozitorius. Daugiausiai kuria muziką kompiuteriniams žaidimams, taip pat kino filmams ir televizijai.

## Biografija
Kiudas groti pianinu pradėjo nuo mažens. Vėliau jis keletą metų lankė klasikinės gitaros, natų rašymo, muzikos rašymo klasikinei ir chorinei muzikai pianinu pamokas, tačiau daugiausia yra savamokslis. Muzikos kūryba pradėjo užsiiminėti būdamas 14-os, naudodamasis Commodore 64 kompiuteriu, vėliau – Amiga. Jis ir Mikael Balle tapo grupės Silents DK, kūrusios demonstracines video žaidimų versijas, nariais. Vėliau pradėjo bendradarbiauti su būriu programuotojų, žinomų kaip *Crionics*. Su jais sukūrė tokius žaidimus kaip „Hardwired“ ir „Global Trash 2“ bei parašė jiems garso takelius.

Vėliau pradėjo kurti muziką pilniems žaidimams, su pažįstamais įkūrė įmonę „Zyrinx“, kuri sukūrė kompiuterinį žaidimą „Sub-Terrania“ Sega Genesis žaidimų kompiuteriui. Komanda persikėlė į Bostoną, JAV. Daugumai komandos narių grįžus į Daniją ir perėjus dirbti pas „IO Interactive“, Kiudas persikėlė į Niujorką ir Manhatane įkūrė nuosavą studiją, dirbo kaip laisvai samdomas žaidimų kompozitorius.

Jis sukūrė elektronikos, simfoninės ir chorinės muzikos žanrų derinio garso takelį žaidimui „“. Garso takelis pelnė geriausios originalios muzikos apdovanojimą 2005 m. BAFTA žaidimų apdovanojimuose.

## Diskografija

### Kompiuteriniai žaidimai

* 2013:* State Of Decay*
* 2013: *Heroes and Generals*
* 2012: *Borderlands 2*
* 2012: *Darksiders II*
* 2012: *Soulcalibur V
* 2011: *Forza Motorsport 4*
* 2011: *Assassin's Creed: Revelations*
* 2010: *Assassin's Creed: Brotherhood*
* 2009: *Assassin's Creed II*
* 2009: *Borderlands*
* 2008: *The Chronicles of Spellborn*
* 2008:*The Club* (pagrindinė daina)
* 2007: *Assassin’s Creed*
* 2007: *Unreal Tournament 3*
* 2007: *Kane & Lynch: Dead Men*
* 2006: **
* 2006: *Gears of War* (koncepcinė muzika)
* 2005: *Splinter Cell: Chaos Theory* (kinematika)
* 2004: *Dance Dance Revolution ULTRAMIX 2*
* 2004: *Robotech: Invasion*
* 2004: **
* 2004: *McFarlane’s Evil Prophecy*
* 2003: *Freedom Fighters*
* 2003: *Brute Force*
* 2002: *Hitman 2: Silent Assassin*
* 2002: *Minority Report: The Video Game*
* 2001: *Shattered Galaxy*
* 2001: *The Nations: Alien Nations 2*
* 2000: **
* 2000: *Messiah*
* 2000: *MDK2*
* 2000: *Soldier* (neišleistas)
* 1999: *Time Tremors*
* 1996: *Scorcher*
* 1996: *Amok*
* 1995: *The Adventures of Batman & Robin*
* 1995: *Nitrowrecks* (neišleistas)
* 1994: *Red Zone*
* 1994: *Sub-Terrania*
* 1993: *Pro Moves Soccer*
* 1990: *U.S.S. John Young''


## Nuorodos
* Oficiali svetainė
* MySpace.com
*
Inveruris

**Inveruris** ( arba *Inbhir Uaraidh*, ) – miestas Aberdynšyre, Škotijoje. Nutolęs 26 km į šiaurės vakarus nuo Aberdyno.

## Geografija
Inveruris yra Dono upės slėnyje, Aberdynšyro centre. Vietinių žmonių žinomas kaip Gariocho širdis (). Išsidėstęs tarp Dono ir Urio upių, bei nutolęs nuo *Bennachie* kalno 16 km. Miesto centras trikampinis, kuriame stovi rotušė, statyta 1862 m. Aikštės centre yra karo paminklas. Prekybos centrai išsidėstę gyvenamųjų namų dalyje.

## Etimologija
Žodis „Inverurie“, kuris kilęs iš škotų gėlų kalbos *Inbhir Uraidh*, reiškia „Urio žiotys“ pagal upę, kuri įteka į Dono upę į pietus nuo miesto.

Iki XIX a., buvo žinomas kaip „Inverury“, bet buvo pakeistas į esamą, kad būtų išvengta painiavos dėl „Inveraray“, Argaile ir Bjute, esančio Škotijos pietvakarių pakrantėje. Buvo manoma, kad raidės „a“ ir „u“ bus ypač sunku atskirti rašant adresus ranka.

## Šaltiniai
Hiorsholmas

**Hiorsholmas** () – miestas Danijoje, Hovedstadeno regione. Išsidėstęs ant Eresundo sąsiaurio kranto, už 25 km į šiaurę nuo sostinės Kopenhagos, su kuria miestą jungia seniausias šalyje Hiorsholmo plentas. Yra *Rungsted Kyst* geležinkelio stotis, iš kurios traukiniai Eresundo tiltu kursuoja į Švediją.

## Istorija
Miestas buvo įkurtas karaliaus įsakymu vietovėje pradėjus statyti Hiršholmo rūmus. 1737 m. architektui Niels Eigtved buvo patikėta sudaryti rezidencinio miestelio planą ir skatinti jo plėtimąsi. Hiorsholmui miestelio statusas suteiktas 1739 m. Nugriovus rūmus 1810–1816 m., Hiorsholmas tebebuvo nedidelė gyvenvietė, tačiau nesustojo augęs kaip įtvirtintas miestelis ir vietinis amatų prekybos centras.

Miestelis pamažu apjungė šalimais buvusias *Rungsted*, *Smidstrup* ir Useriodo gyvenvietes. Pastarojoje XIX a. buvo įkurta nemažai tekstilės gamyklų.

## Galerija

File:Hirschholm_(J._J._Bruun).jpg|1739 m. rūmai
File:Hørsholm_Klædefabrik.png|Tekstilės fabrikas


## Išnašos
Stasys Šaparnis

**Stasys Šaparnis** (g. 1939 m. spalio 2 d. Panevėžyje) – Lietuvos plaukikas, vandensvydininkas, penkiakovininkas, šiuolaikinės penkiakovės treneris, teisėjas, sporto organizatorius. Olimpinis vicečempionas(1968).

## Biografija

S. Šaparnis mokėsi Panevėžio 2-ojoje vidurinėje mokykloje. 1963 m. baigė Vilniaus universiteto Ekonomikos fakultetą. 1964 m. pradėjo sportuoti Maskvos CSKA, kur iki 1972 m. dirbo instruktoriumi, treneriu. Vėliau dirbo Lietuvoje. 

## Sporto pasiekimai

S. Šaparnis yra pelnęs SSRS tarptautinės klasės sporto meistro (1967), SSRS nusipelniusio sporto meistro (1972), tarptautinės kategorijos teisėjo (1976), LSSR nusipelniusio trenerio (1983) vardus.

Sportinę karjerą pradėjo kaip plaukikas ir vandensvydininkas, pirmąjį savo medalį (sidabro) laimėjęs 1960 m. Lietuvos vandensvydžio čempionate. Netrukus jis pasuko į šiuolaikinę penkiakovę ir laimėjo Lietuvos čempionatų auksą 1961–1963 ir 1971, 1972 m. 

SSRS čempionatų komandinėje įskaitoje su Lietuvos rinktine pelnė aukso (1965), 2 kartus sidabro (1963, 1972), 2 kartus bronzos (1965, 1968), asmeninėse varžybose - sidabro (1970) medalius.

Buvo SSRS rinktinės narys (1965-1970). Pasaulio čempionatuose su SSRS rinktine komandinėje įskaitoje laimėjo aukso (1969, Budapeštas, Vengrija), 2 kartus sidabro (1966 Melburnas, Australija, 1970 Varendorfas, Vokietija) ir bronzos (1967 Jončiopingas, Švedija), asmeninėse varžybose - sidabro (1967 Jončiopingas) medalius. 1968 m. Meksiko vasaros olimpinėse žaidynėse su SSRS rinktine tapo vicečempionu, o asmeninėse varžybose užėmė 9 vietą. Meksiko sidabro medalis buvo pirmasis olimpinis medalis, kurį iškovojo lietuvis penkiakovininkas. Taip pat S. Šaparnis nugalėjo eilėje tarptautinių turnyrų: (1966, Potsdamas, 1968, Frankfurtas prie Oderio, 1969 Budapeštas, 1969 Almata, Kazachstanas, 1970 Malmė, Švedija). 

Teisėjavo pasaulio pirmenybėse, olimpinėse žaidynėse: šiuolaikinės penkiakovės čempionate (1974 Maskva, plaukimo rungties vyr. teisėjas), 1980 m. Maskvos olimpinėse žaidynėse (šaudymo rungties vyr. teis.). 

Buvo Lietuvos šiuolaikinės penkiakovės federacijos prezidentas (1988-1992), Lietuvos tautinio olimpinio komiteto (LTOK) viceprezidentas (1992-1996) (garbės narys (2000)), Lietuvos sporto federacijų sąjungos prezidentas (1993-1996).

## Įvertinimas

* Lietuvos didžiojo kunigaikščio Gedimino 4 laipsnio ordinas (1996),
* LTOK Olimpinė žvaigždė (2004), 
* Kūno kultūros ir sporto departamento (KKSD) Sporto garbės komandoro ženklas (2004), 
* KKSD 2 laipsnio ordinas (2009).

## Nuorodos

* Stasys Šaparnis Lietuvos sporto enciklopedijoje
* Stasys Šaparnis (''sports-reference.com'')
Adobe Premiere Pro

**„Adobe Premiere Pro“** – vaizdo redagavimui skirta programinė įranga. Vystoma „Adobe Systems“ bendrovės. Pritaikyta „Windows“ ir „macOS“ operacinėms sistemoms. Įeina į „Adobe Creative Suite“, grafinio dizaino, vaizdo montažo (redagavimo) ir tinklalapių kūrimo programų rinkinį.

„Premiere Pro“ naudoja televizijos transliuotojai, kaip, pvz., CNN, BBC. Taip pat programa naudota kuriant tokius filmus kaip „Dingusi mergina“, „Monstrai“, „Avataras“ ar tokiuose pasirodymuose kaip Madonos „Confessions Tour“.

## Istorija
„Premiere Pro“, tai perprojektuotas „Adobe Premiere“ tęsinys, išleistas 2003 m. „Premiere Pro“ priskiriamos 2003 m. ir vėlesniais metais išleistos versijos, o „Premiere“ – ankstesnės. „Premiere“ buvo viena pirmųjų kompiuterių NLE (nelinijinė montažo sistema) sistemų, pirmąkart „Mac“ kompiuteriams išleista 1991 m.

## Išnašos
Eugenijus Stanislovas Marija Tiškevičius

**Eugenijus Stanislovas Marija Tiškevičius** (, 1901 m. sausio 21 Varšuvoje, Lenkijos karalystė, Rusijos imperija – 1990 m. lapkričio 9 d. Stokholme, Švedijos Karalystė) – Lietuvos-Lenkijos bajoras, didikas, Leliva herbo grafas.

## Biografija
Kilęs iš Leliva herbo Lietuvos didikų Tiškevičių giminės antrosios Biržų šakos Kretingos atšakos. Tėvas Vladislovas Tiškevičius. Motina – kunigaikštytė Marija Kristina Aleksandra Liubomirska. Brolis – Steponas Eugenijus Marija Tiškevičius. 
## Šeima
Žmona:

1925 m. spalio 25 d. vedė Rusijos dvarininkų Aleksandro fon Reiterno ir Marijos Naryškinos dukterį Olgą fon Reitern () (g. 1897 m. birželio 5 d. Iroje, Ufos gubernija, Rusija – 1995 kovo 9 d. Stokholme, Švedijos karalystė). 

Vaikai: 
* Alicija Tiškevičiūtė Lagerstriom (-Lagerström, g. 1928 m. spalio 9 d. Vilniuje). 
* Marija Kristina Tiškevičiūtė (, g. 1930 m. vasario 25 d. Vilniuje).
* Klementina Tiškevičiūtė-Šimaniak (, g. 1933 m. lapkričio 18 d. Vilniuje).
* Olga Tiškevičiūtė-Lalerstet (-Lallerstedt, g. 1935 m. lapkričio 14 d. Lentvaryje).
* Eugenijus Tiškevičius (, g. 1935 m. lapkričio 14 d. Lentvaryje, gyveno JAV).

## Nuorodos
Des Pleinsas

**Des Pleinsas** () – Čikagos priemiestis JAV, Ilinojaus valstijoje, Kuko apygardoje, šalia Čikagos tarptautinio O’Hare oro uosto ir dviejų jį kertančių automagistralių I-90 bei I-294. Miesto rytiniu pakraščiu teka Des Pleinso upė. Pagal 2010 m. JAV gyventojų surašymo duomenis, mieste yra 58 364 gyventojai. Des Pleinse veikia teatras, viešoji biblioteka, keliоs mokyklos, kazino. Oficiali miesto pravardė – „likimo miestas“.

## Istorija
Dabartinėje miesto teritorijoje, iki europiečių pasirodymo XIX a. pirmoje pusėje, gyveno odžvibių ir potavatomi indėnų gentys. Pirmosios europiečių grupės vietovėje įsikūrė apie 1833 m. Kiek vėliau, XIX a. viduryje, apsigyveno daug vokiečių emigrantų. 1857 m. pro vietovę buvo nutiesta Čikagos-Džeinsvilio geležinkelio linija. 1870 m. Des Pleinse gyveno apie 800 gyventojų. 1925 m. Des Pleinsui suteiktas miesto statusas. Des Pleinsas ypač sparčiai pradėjo augti po Antrojo pasaulinio karo, išsiplėtus Čikagos oro uostui bei daliai Čikagos gyventojų persikeliant gyventi į priemiesčius. Des Pleinso mieste 1955 m. verslininkas Ray Kroc atidarė pirmąjį franšizės „McDonald's“ greito maisto restoraną. Jo vietoje šiuo metu veikia pirmojo „McDonald’s“ restorano JAV muziejus. 1979 m. gegužės 25 d. Des Pleinse sudužo vos pakilęs iš O’Hare oro uosto  American Airlines kompanijos lėktuvas McDonnell Douglas DC-10, kuriuo skrido 258 keleiviai ir 13 įgulos narių. Visi jame buvę asmenys ir dar du žmonės buvę lėktuvo kritimo vietoje ant žemės žuvo. Iki Rugsėjo 11 d. atakų, tai buvo daugiausia aukų nusinešusi lėktuvo katastrofa JAV teritorijoje.

## Geografija
Des Pleinso miesto rytinėje dalyje yra aptiktas beveik 9 km skersmens smūginis krateris, kurį, kaip manoma, prieš maždaug 280 milijonų metų išmušė nukritęs iki 60 m dydžio meteoritas.

## Nuorodos
* Miesto interneto svetainė
Lithuania in the World

**Lithuania in the World** () – dvimėsinis iliustruotas žurnalas, ėjęs 1993–2008 m. Vilniuje anglų kalba.

## Istorija

Rašė apie Lietuvos ekonomiką, prekybą, finansus ir kultūrą. Įsteigė ir leido Stasys Kašauskas ir Vald. Katilius. Tiražas 1993 m. – 25 000 egz., 1996 m. – 15 000 egz.

## Redaktoriai

* Stasys Kašauskas – 1993–2000 m.
* Jolanta Laumenskaitė – 2000–2008 m.

## Šaltiniai
Mac OS X Snow Leopard

**Mac OS X Snow Leopard** (10.6 versija) – septintasis svarbus Mac OS X leidimas, „Apple“ darbalaukio ir serverio operacinė sistema Macintosh kompiuteriams.

## Sistemos reikalavimai
* Mac kompiuteris su Intel procesoriumi (IA-32). „Yonah“ procesoriai, tokie kaip Core Solo ir Core Duo, gali vykdyti tik 32 bitų programas; naujesnės x86-64 architektūros procesoriai, tokie kaip Core 2 Duo, gali vykdyti ir 64-bitų programas.
* 1&nbsp;GB RAM
* 5&nbsp;GB laisvos vietos
* DVD įrenginys (taip pat prieinamas su Remote Disc) arba išorinė USB jungtis, arba FireWire DVD įrenginys įdiegimui
Nobuo Uematsu

**Nobuo Uemacu** (; g. 1959 m. kovo 21 d. Kočyje) – Japonijos kompiuterinių žaidimų kompozitorius, geriausiai žinomas dėl savo sukurtų garso takelių „Final Fantasy“ žaidimų serijai. Uemacu, savamokslis muzikas, pradėjo groti pianinu būdamas 11 ar 12 metų. Kaip teigia, jam didžiausią įtaką padarė Eltono Džono kūryba.

Uemacu pradėjo dirbti bendrovėje „Square“ (dabar „Square Enix“) 1986 m., ten jis susipažino su „Final Fantasy“ kūrėju Hironobu Sakagučiu. Jiedu kartu dirbo prie daugelio kompiuterinių žaidimų, daugiausia prie „Final Fantasy“ serijos. Bendrovėje praleidęs maždaug 20 metų, jis paliko „Square Enix“ 2004 m. ir įkūrė savo įmonę „Smile Please“ bei įrašų kompaniją „Dog Ear Records“. Nuo tada jis kuria muziką kompiuteriniams žaidimams, daugiausiai tiems, kuriuos kuria „Square Enix“ ir Sakagučio studija „Mistwalker“, kaip laisvai samdomas kompozitorius.

Buvo išleista keletas jo garso takelių ir aranžuotų albumų. Daugelis jų buvo atlikti „Final Fantasy“ koncertuose. Nuo 2002 iki 2010 m. kartu su kolegomis Kenichiro Fukui ir Tsuyoshi Sekito, jis buvo roko grupės The Black Mages narys. Joje jis grojo elektroniniais vargonais ir kitais klavišiniais instrumentais. Grupė atlikdavo Uemacu „Final Fantasy“ kūrinių roko versijas. Šiuo metu atlieka pasirodymus su grupe Earthbound Papas.

Jis taip pat parašė muziką ir keletui animė, kaip, pvz., „Final Fantasy VII: Advent Children“.

## Išnašos

## Nuorodos
*
Batavijos respublika

**Batavijos respublika** () buvo Nyderlandų respublikos įpėdinė. Ji egzistavo 1795 m. sausio 19 d.–1806 m. birželio 5 d. Ji baigėsi Liudvikui Bonapartui tapus Olandijos karaliumi.

Batavijos respublika buvo populiari olandų tarpe, ji atsirado po liaudies sukeltos revoliucijos, bet ji buvo įkurta su revoliucinės Prancūzijos respublikos karine parama. Ji buvo Prancūzijos satelitinė valstybė. Prancūzai labai kišosi į jos reikalus, bent tris kartus surengė perversmus, kad į valdžią respublikoje ateitų jiems palankios frakcijos. Kita vertus, rašytinės Olandijos konstitucijos atsiradimą lėmė vidiniai faktoriai, o ne prancūzų įtaka, kol Napoleonas Bonapartas padarė savo brolį Olandijos karaliumi.

Ekonominės, politinės ir socialinės respublikos reformos turėjo ilgalaikių pasekmių. Konfederacinį modelį pakeitė unitarinė valstybė. Pirmoji Olandijos istorijoje konstitucija 1798 m. buvo demokratinė, nors apribota po perversmo. Demokratinę respublikos valdžią 1801 m. nuvertė autoritarinis režimas po konstitucijos pakeitimo. Tačiau trumpas demokratinis laikotarpis padėjo 1848 m. reformoms, kai buvo apribota karaliaus valdžia. Tuo metu pirmąkart Olandijoje atsirado ministerijos, daug dabartinių vyriausybės departamentų kilo iš tų laikų.

Nors Batavijos respublika buvo Prancūzijos klientė, jos valdžia stengėsi išsaugoti nepriklausomybės likučius ir ginti olandų interesus, net jei jie kirtosi su prancūzų. Šis tariamas olandų užsispyrimas lėmė Batavijos respublikos panaikinimą, kai Napoleonas nusprendė, kad paskutinis jo į valdžią pastatytas Rutger Jan Schimmelpenninck buvo neveiklus. Jo brolis Liudvikas Bonapartas irgi nesilaikė prancūzų diktato, tad greitai buvo nuverstas.
Rimantas Plungė

**Rimantas Plungė** (g. 1944 m. vasario 23 d. Panevėžyje) – buvęs Lietuvos lengvaatletis (rutulio stūmimas), daugkartinis Lietuvos čempionas, treneris, olimpietis.

## Biografija
1966 m. baigė Kauno politechnikos institutą. 1966-1970 m. dirbo Kauno dirbtinio pluošto gamyklos konstruktoriumi, buvo Kauno „Žalgirio“, „Dinamo“ sporto draugijų instruktorius, vėliau treniravo SSRS kariškių sportininkus. 1989-1991 m. buvo Lietuvos lengvosios atletikos trenerių tarybos pirmininku, 1990-1991 m. dirbo treneriu Kauno sporto mokykloje. Nuo 1991 m. dirbo versle.

## Sporto pasiekimai
R. Plungės treneriai: K. Tvarkūnas (pirmasis), Algimantas Antanas Kukšta, E. Paulauskas , Algimantas Baltušnikas, Adolfas Varanauskas.   

Pelnė SSRS tarptautinės klasės sporto meistro (1971), LSSR nusipelniusio trenerio vardus (1990). Su SSRS rinktine buvo 1972 m. Miuncheno vasaros olimpinių žaidynių dalyvis, kur užėmė 14 vietą.

Buvo Lietuvos čempionu rutulio stūmimo rungtyje: 1964, 1967, 1968, 1970, 1973, 1974, 1976, 1977 m. Taip pat 8 kartus gerino Lietuvos rutulio stūmimo rekordus: nuo 19,07 m - 1970 m. iki 20,24 m 1972 m. 

SSRS uždarų patalpų (1968), SSRS čempionatų sidabro (1971-73) ir bronzos (1968, 1977) medalių laimėtojas. 

R. Plungė treniravo žymiais tapusius sportininkus: olimpiečius Austrą Skujytę, Vaclavą Kidyką, Saulių Kleizą, parolimpietį Mindaugą Bilių. Jo veikla įvertinta Kūno kultūros ir sporto departamento Sporto garbės komandoro ženklu (2009), LTOK Olimpine žvaigžde (2004).

## Nuorodos
* Rimantas Plungė Lietuvos sporto enciklopedijoje
* Rimantas Plungė (''sports-reference.com'') 
* Rimantas Plungė (''metikas.lt'')
Seimo rūmai

**Seimo rūmai** – Lietuvos Respublikos Seimo pastatų kompleksas Vilniaus miesto centrinėje dalyje.

## Istorija

Rūmai pradėti statyti buvusio Jaunimo stadiono vietoje. 1976–1980 m. vyko pirmojo pastato statyba (jai vadovavo architektai Algimantas Nasvytis ir Vytautas Nasvytis). Į pastatą iš LSSR Valstybinio akademinio operos ir baleto teatro pastato persikėlė Lietuvos SSR Aukščiausioji Taryba.

1978 m. šalia pastatytas LSSR finansų ministerijos pastatas (architektas Andrius Gudaitis), o 1979 m. – Respublikinės profesinių sąjungų tarybos rūmai (architektas Česlovas Mazūras). XX a. pabaigoje šie pastatai perduoti Seimui ir pervadinti į Seimo II-uosius (buvęs LSSR finansų ministerijos pastatas) ir III-iuosius (buvę Respublikinės profesinių sąjungų tarybos rūmai) rūmus.

1993–1997 m. I rūmų vakarinėje dalyje dirbo Prezidento kanceliarija.

2006 m. pradėta statyti nauja parlamento salė, nugriauti senieji II-ieji rūmai. 2007 m. rugsėjo 10 d. atidaryta nauja salė, kainavusi 50 mln. litų. Rekonstrukcijos metu Seimo I-ieji, II-ieji ir III-ieji rūmai buvo sujungti. I-ųjų rūmų parlamento salė naudojama šventiniams renginiams. 2008 m. atlikti rekonstrukcijos darbai III-iuose rūmuose, 2009, 2011–2012 m. ir 2014–2015 m. – I-iuose rūmuose.

2017 m. buvęs leidyklos „Valstybės žinių“ pastatas tapo Seimo IV-aisiais rūmais. Jų 3–4 a. įsikūrė Vyriausioji rinkimų komisija.

## Galerija

Vilnius Seimas.jpg|I r.
Seimas door.JPG|Nova porta del Palau del Seimas|I r. paradinis įėjimas
Flickr - europeanpeoplesparty - CES Seminar 'Baltic Freedom, The Next 20 Years" (30).jpg|I r. pagr. salė
LRS by Augustas Didzgalvis.jpg|II r. pagr. salė (2023)
Baltijas Asamblejas 31.sesija Viļņā (8169464428).jpg|II r. pagr. salė (2012)
New Lithuanian Parliament Hall.JPG|II r. pagr. salės tribūna
Seimas 3 rumai 2.JPG|III rūmai
VRK by Augustas Didzgalvis.jpg|IV r.


## Šaltiniai
Forfaras

**Forfaras** (, , ) – miestas Anguso srityje, Škotijoje.

## Sportas
* Forfar Athletic FC futbolo klubas.
* „Station Park“ stadionas, kurio talpa 6 777 žiūrovai. (739 sėdimos vietos.)

## Žymūs žmonės
Forfare gimė rokenrolo grupės AC/DC vokalistas Bon Scott.

## Galerija

Vaizdas:Forfar Town Hall.JPG|Forfaro rotušė
Vaizdas:Lowson Memorial Forfar.JPG


## Šaltiniai

## Nuorodos
* Forfaro bendruomenės svetainė
Plungė (reikšmės)

**Plungė** reiškia:

* Plungė, Lietuvos miestas
* Plungė (laikraštis), Plungės rajono laikraštis,
* Lietuviška pavardė:
** Rimantas Plungė, lengvaatletis (rutulio sūmimas), olimpietis,
Montrozas

**Montrozas** (, ) – kurortinis miestas Anguso srityje, Škotijoje. Išsidėstęs 61 km į šiaurę nuo Dandžio, tarp Šiaurės ir Pietų Esko upių žiočių. Šiauriausias Anguso miestas.

Motrozas turi turtingą architektūrą ir taip pat yra tarptautinės prekybos centras. Svarbus komercinis uostas. Mieste klesti naftos ir dujų pramonė.

## Istorija
Ankstyvaisias laikotarpiais gyvenvietė žinoma **Celurca** pavadinimu.

1178 m. čia buvo pastatyta pilis. Jos liekanos vadinamos Raudonąja Pilimi (Red Castle).

## Sportas
* Montrose FC (futbolo klubas).
* „Links Park“ stadionas.

## Galerija

File:The_Steeple,_Montrose.jpg|Stiplis, Montrause
File:Montrose_Library.JPG|Biblioteka
File:Montrose_Museum.JPG|Muziejus


## Šaltiniai

## Nuorodos
* Montrose Community Website
* Montrose Society 
* Montrose Review
* Montrose Music Festival 
* Old and St Andrews Church 
* Sleepyhillock Cemetery
* List of men recorded on Montrose War Memorial
* Montrose Twinning Association Website
Abel Hernández

**Abelis Ernandesas** (*Abel Mathías Hernández Platero*; g. 1990 m. rugpjūčio 8 d.) – Urugvajaus puolėjas.

## Karjera

Karjerą pradėjo „Central Español“ klube, vėliau trumpai žaidė „Peñarol“, o 2009 m. išvyko į Europą.

## Rinktinė
Ernandesas žaidė Urugvajaus U-20 rinktinėje, su ja dalyvavo 2009 m. FIFA U-20 pasaulio čempionate. Taip pat pakviestas į 2012 m. Londono olimpines žaidynes. 

Nacionalinėje rinktinėje debiutavo 2010 m.; buvo 2011 m. Copa América taurę laimėjusios komandos nariu.

## Laimėjimai
* Copa América: 2011 m.

## Dalyvavimas čempionatuose

|}

## Išnašos

## Nuorodos
*
Jeremy Soule

**Džeremis Soulas** (; g. 1975 m. gruodžio 19 d.) – JAV kompozitorius, daugiausiai kuriantis muziką kompiuteriniams žaidimams. Tarp žymiausių jo kūrinių yra garso takeliai žaidimų serijoms „The Elder Scrolls“ ir „Guild Wars“, taip pat tokiems žaidimams kaip „Total Annihilation“, „Neverwinter Nights“, „Dungeon Siege“ ir „Harry Potter“.

1994 m. jis tapo „Square“ (dab. „Square Enix“) darbuotoju. Sukūręs garso takelį žaidimui „Secret of Evermor“, perėjo pas „Humongous Entertainment“, kur sukūrė garso takelį žaidimui „Total Annihilation“. Tai buvo jo pirmasis apdovanojimą pelnęs garso takelis. 2000 m. jis įkūrė leidybos įmonę „Soule Media“ (dab. „Artistry Entertainment“). 2005 m. jis įsteigė įrašų kompaniją „DirectSong“, kuri platina jo garso takelių ir klasikos kūrinių *DRM-free* versijas. Soulo kūriniai skambėjo tokiuose gyvo garso koncertuose kaip *Symphonische Spielemusikkonzerte* (Vokietijoje) ir *Play! A Video Game Symphony*.

## Diskografija

### Kompiuteriniai žaidimai
Žymesni:

* *[[World of Warcraft: Mists of Pandaria]]* (2012 m.)
* *[[Guild Wars 2]]* (2012 m.)
* *[[The Elder Scrolls V: Skyrim]]* (2011 m.)
* *Metal Gear Solid: Peace Walker* (2010 m.)
* *Supreme Commander* (2007 m.)
* *Guild Wars: Eye of the North* (2007 m.)
* *Guild Wars Nightfall* (2006 m.)
* *Guild Wars Factions* (2006 m.)
* *Prey* (2006 m.)
* *[[The Elder Scrolls IV: Oblivion]]* (2006 m.)
* *Warhammer: Mark of Chaos* (2006 m.)
* *Company of Heroes: Tales of Valor* (2006 m.)
* *Company of Heroes: Opposing Fronts* (2006 m.)
* *[[Company of Heroes]]* (2006 m.)
* *Dungeon Siege II* (2005 m.)
* *Harry Potter and the Goblet of Fire* (2005)
* *Guild Wars Prophecies* (2005 m.)
* *[[Warhammer 40,000: Dawn of War]]* (2004 m.)
* *Lemony Snicket’s A Series of Unfortunate Events* (2004 m.)
* *Harry Potter and the Prisoner of Azkaban* (2004 m.)
* *Armies of Exigo* (2004 m.)
* *Impossible Creatures* (2003 m.)
* *Dungeon Siege: Legends of Aranna* (2003 m.)
* *Unreal II* (2003 m.)
* *Star Wars: Knights of the Old Republic* (2003 m.)
* *Harry Potter: Quidditch World Cup* (2003 m.)
* *Star Wars: Bounty Hunter* (2002 m.)
* *SOCOM: U.S. Navy SEALs* (2002 m.)
* *[[Neverwinter Nights]]* (2002 m.) (vėliau panaudota ir *Neverwinter Nights 2*)
* *Natural Selection* (2002 m.)
* *[[The Elder Scrolls III: Morrowind]]* (2002 m.)
* *Dungeon Siege* (2002 m.)
* *Harry Potter and the Chamber of Secrets* (2002 m.)
* *Harry Potter and the Philosopher’s Stone* (2001 m.)
* *Baldur’s Gate: Dark Alliance* (2001 m.)
* *Icewind Dale: Heart of Winter* (2001 m.)
* *Giants: Citizen Kabuto* (2000 m.)
* *[[Icewind Dale]]* (2000 m.)
* *Revenant* (1999 m.)
* *Total Annihilation: Kingdoms* (1999 m.)
* *Total Annihilation: Core Contingency* (1998 m.)
* *Young Dilbert Hi-Tech Hijinks* (1997)
* *Total Annihilation* (1997 m.)
* *Secret of Evermore* (1995 m.)
Kujavijos kunigaikštystė

**Kujavijos kunigaikštystė** – nedidelė kunigaikštystė, XIII–XIV a. egzistavusi istoriniame Kujavijos regione, dab. vidurio Lenkijoje. Nuo 1264 m. - dinastiniais ryšiais susijusių kunigaikštysčių grupė.

## Istorija
Po kunigaikščio Boleslovo III Kreivaburnio mirties 1138 m. Kujavijos regionas atiteko Mazovijos kunigaikštystei. Pirmą kartą Kujavija kaip atskiras politinis vienetas suformuota 1233 m., kuomet Mazovijos kunigaikštis Konradas I Mazovietis Kujaviją paskyrė valdyti savo sūnui Kazimierui su rezidencija Inovroclave.

Kazimieras aktyviai įsitraukė į dinamiškus santykius tuometinėje Lenkijoje, kovodamas su savo broliais Mazovijoje bei Kryžiuočiais Kulmo žemėje. Kovų dėka jam pavyko taip pat užvaldyti Dobrynės žemę, Lenčicą ir Seradzą.

Dar gyvas būdamas Kazimieras padalino kunigaikštystę. Po jo mirties 1267 m. ją paveldėjo Zemomislas (Inovroclave) ir Vladislovas Lokietka (Kujavijos Breste). Dobrynės žemę jis paliko valdyti broliui Zemovitui ir dviem sūnums (nuo 1287 m. vienvaldžiu liko Zemovitas). Vėliau Inovroclavo kunigaikštystė dar kartą padalinta tarp Zemomislo sūnų, todėl susiformavo Gneukovo ir Bydgoščiaus kunigaikštystės. Tokiu būdu Kujavijos žemes dalijosi penki kunigaikščiai.

Iš visų palikuonių stipriausias buvo Vladislovas Lokietka, kuris iš Kujavijos pradėjo vienyti Lenkijos žemes. XIV a. pradžioje jo sūnėnai kitose kunigaikštystėse prisiekė jam ištikimybę, o 1327 m. Vladislovas perėmė valdžią Inovroclave, Bydgoščiuje bei Dobrynėje. Netrukus po to kilo nuožmūs karai su Vokiečių ordinu, kurie stipriai nualino Kujaviją, o po Vladislovo Lokietkos mirties net pasmerkė ją laikinai okupacijai. 

Tik 1343 m. Kališo taika Kujavijos žemės sugrįžo Lenkijai (vietoj to, ji buvo priversta atsisakyti Pomerelijos ir Kulmo žemės). Į atkurtą Kujavijos kunigaikštystę Inovroclave į sostą sėdo Vladislovo sūnus Kazimieras III Didysis. 1352 m. jis perėmė Dobrynę, o 1364 m. - Gnevkovą, taip galutinai sujungdamas Kujavijos žemes. Kadangi Kazimieras tuo pačiu titulavosi ir Lenkijos karaliumi, Kujavijos kunigaikščio titulas jau buvo tik nominalus. Kunigaikštystė nunyko ir tapo Lenkijos karalystės dalimi. Jos teritorijoje suformuotos dvi vaivadijos - Inovroclavo vaivadija ir Kujavijos Bresto vaivadija.

## Kunigaikščiai
Kujavijos kunigaikštystes valdė viena Piastų dinastijos atšakų, vadinamieji **Kujavijos Piastai** (). Iš Kujavijos Piastų kilo pirmieji suvienytos Lenkijos karaliai - Vladislovas Lokietka ir Kazimieras III. Ši dinastija išmirė kuomet 1388 m. mirė jos paskutinis atstovas Gnevkovo kunigaikštis Vladislovas Baltasis.